Source: http://kehtnapk.edu.ee/kooli-korraldus/dokumendid/oppekava
Timestamp: 2018-06-20 16:51:43+00:00
Document Index: 1723809

Matched Legal Cases: ['§ 6', '§ 9', '§ 11', '§14', '§15', '§16', '§17', '§18', '§19', '§20', '§21', '§22', '§5', '§23', '§ 24', '§25', '§26', '§27', '§28', '§29', '§30', '§31']

Kinnitatud direktori 18.10.2013 käskkirjaga nr. 58
(1) Riikliku õppekava alusel koostab põhikool kooli õppekava. Kooli õppekava on põhikooli õppe- ja kasvatustegevuse alusdokument
(3) Kooli õppekava koostamise ja arendamise demokraatliku korralduse eest vastutab põhikooli direktor. Kooli õppekava kinnitab direktor.
(4) Kooli õppekavas on üldosa ja ainekavad. Ainekavad on esitatud valdkonniti koondatuna lisadena. Lisades esitatakse ka läbivate teemade kavad kooliastmeti
(5) Põhikooli kooliastmed on:
1) õppe- ja kasvatuseesmärgid ning – põhimõtted;
2) tunnijaotusplaan õppeaineti ja aastati, valikkursuste loendid ja valimise põhimõtted ning erinevate õppekeelte kasutamine õppeaineti,
5) õppe ja kasvatuse korraldus ning ajakasutus;
7) õpilaste ja lastevanemate teavitamise ja nõustamise korraldus;
10) õpetaja töökavade koostamise põhimõtted;
(7) Ainekavad esitatakse klassiti
Õppe- ja kasvatuseesmärgid ning -põhimõtted
(3) Kooli õppekavas oluliseks peetud väärtused tulenevad «Eesti Vabariigi põhiseaduses», ÜRO inimõiguste ülddeklaratsioonis, lapse õiguste konventsioonis ning Euroopa Liidu alusdokumentides nimetatud eetilistest põhimõtetest. Alusväärtustena tähtsustatakse üldinimlikke väärtusi (ausus, hoolivus, õiglus, inimväärikus, lugupidamine enda ja teiste vastu) ja ühiskondlikke väärtusi (vabadus, demokraatia, austus emakeele ja kultuuri vastu, patriotism, kultuuriline mitmekesisus, sallivus, keskkonna jätkusuutlikkus, õiguspõhisus, solidaarsus, vastutustundlikkus ja sooline võrdõiguslikkus).
(3) Põhikooli ülesanne on luua õpilasele eakohane, turvaline, positiivselt mõjuv ja arendav õpikeskkond, mis toetab tema õpihimu ja õpioskuste, eneserefleksiooni ja kriitilise mõtlemisvõime, teadmiste ja tahteliste omaduste arengut, loovat eneseväljendust ning sotsiaalse ja kultuurilise identiteedi kujunemist.
(4) Põhikool kindlustab põhiliste väärtushoiakute kujunemise. Õpilane mõistab oma tegude aluseks olevaid väärtushinnanguid ja võtab vastutust tegude tagajärgede eest. Põhikoolis luuakse alus enese määratlemisele eneseteadliku isiksusena, perekonna, rahvuse ja ühiskonna liikmena, kes on eneseteadlik ning suhtub sallivalt ja avatult maailma ja inimeste mitmekesisusse.
(5) Põhikool aitab õpilasel jõuda selgusele oma huvides ja võimetes ning tagab valmisoleku õpingute jätkamiseks järgneval haridustasemel ja elukestvaks õppeks. Põhikooli lõpetanud noorukil on arusaam oma tulevastest rollidest perekonnas, tööelus, ühiskonnas ja riigis.
1) väärtuspädevus – suutlikkus hinnata inimsuhteid ning tegevusi üldkehtivate moraalinormide seisukohast; tajuda ja väärtustada oma seotust teiste inimestega, loodusega, oma ja teiste maade ning rahvaste kultuuripärandiga ja nüüdisaegse kultuuri sündmustega, väärtustada loomingut ja kujundada ilumeelt; väärtustada säästlikku eluviisi, kooli pikaajalisi traditsioone, kooliümbruse korrasolekut ning kodanikualgatuslikke keskkonnaaktsioone; täita järjekindlalt kooli kodukorda
2) sotsiaalne pädevus – suutlikkus ennast teostada, toimida teadliku ja vastutustundliku kodanikuna ning toetada ühiskonna demokraatlikku arengut; teada ning järgida ühiskonnas kehtivaid väärtusi ja norme ning erinevate keskkondade reegleid; teha koostööd teiste inimestega erinevates situatsioonides; aktsepteerida inimeste erinevusi ning arvestada neid suhtlemisel; suutlikkus orienteeruda ühiskonnaelus; kaasaja ning mineviku ühiskondlike nähtuste ja arengute mõistmine, valmisolek toetada demokraatlikke muudatusi ühiskonnas.
3) enesemääratluspädevus – suutlikkus mõista ja hinnata iseennast, oma nõrku ja tugevaid külgi; järgida terveid eluviise; lahendada iseendaga, oma vaimse ja füüsilise tervisega seonduvaid ning inimsuhetes tekkivaid probleeme; kool arvestab õpilaste vajaduste ja soovidega töö planeerimisel ning läbiviimisel; toimuvad arenguvestlused õpilaste ja nende vanematega, analüüsitakse tulemusi ning arvestatakse neid; õpilase arengu pidev jälgimine ning vajadusel spetsialistide konsultatsioonile suunamine
4) õpipädevus – suutlikkus organiseerida õpikeskkonda ja hankida õppimiseks vajaminevat teavet; planeerida õppimist ning seda plaani järgida; kasutada õpitut, sealhulgas õpioskusi ja -strateegiaid, erinevates kontekstides ning probleeme lahendades; analüüsida enda teadmisi ja oskusi, tugevusi ja nõrkusi ning selle põhjal edasiõppimise vajadust; kasutada koolis olemasolevaid IT vahendeid, arvuti- ja meediaklassi, õppefilme, teatmeteoseid; vajadusel kasutada õpiabi saamiseks pikapäevarühma I ja II kooliastmes või õpetajate konsultatsioonitunde
5) suhtluspädevus – suutlikkus ennast selgelt ja asjakohaselt väljendada, arvestades olukordi ja suhtluspartnereid, oma seisukohti esitada ja põhjendada; lugeda ning mõista teabe- ja tarbetekste ning ilukirjandust; kirjutada eri liiki tekste, kasutades kohaseid keelevahendeid ja sobivat stiili; väärtustada õigekeelsust ning väljendusrikast keelt
6) matemaatikapädevus – suutlikkus kasutada matemaatikale omast keelt, sümboleid ning meetodeid erinevaid ülesandeid lahendades kõigis elu- ja tegevusvaldkondades; suutlikkus opereerida mis tahes objektidega sel viisil, et vaadeldakse nendevahelisi suhteid ja nende mudeleid formaliseeritult. Matemaatika õppimise ja matemaatikat kasutavate teiste õppeainete kaudu. Matemaatika pädevust toetab tunnijaotusplaan, milles on matemaatika õppimiseks eraldatud enam aega kui riiklikus ainejaotusplaanis.
7) ettevõtlikkuspädevus – suutlikkus ideid luua ja neid ellu viia, kasutades omandatud teadmisi ja oskusi erinevates elu- ja tegevusvaldkondades; näha probleeme ja neis peituvaid võimalusi; seada eesmärke ja neid ellu viia; korraldada ühistegevusi, näidata initsiatiivi koolis toimuvate traditsiooniliste ürituste läbiviimisel ja vastutada tulemuste eest; reageerida paindlikult muutustele ning võtta arukaid riske; osaleda maakondlikel olümpiaadidel, viktoriinidel ja spordivõistlustel, rahvusvahelisel matemaatika võistlusel „Känguru“, erinevatel rahvusvahelistel projektidel; teha koostööd teiste koolidega; näidata oma teadmisi koolis toimuvatel ainenädalatel ja mälumängudel; kasutada loovuse arendamiseks koolis olevaid erinevaid ringe
(6) Riiklikus õppekavas määratletud üld- ja valdkonnapädevuste kujunemist kirjeldatakse detailsemalt kooli õppekava üldosas ning klassiti esitatud ainekavades.
(7) Ainekavades esitatakse klassiti õpitulemused kui ka õpitulemused õppeteemade läbimisel. Õpitulemused toetavad valdkonnapädevuste kujunemist. Õpitulemused kajastavad õpilase head saavutust. Väärtushoiakuid väljendavaid õpitulemusi numbriliselt ei hinnata, vaid antakse nende saavutatuse kohta õpilasele tagasisidet.
(1) Kooli õppekavas käsitatakse õppimist väljundipõhiselt, rõhutades muutusi õpilase või õpilaste rühma käitumisvõimes. Konkreetsemalt tähendab see selliste teadmiste, oskuste, vilumuste, väärtushoiakute ja -hinnangute omandamist, mis on vajalikud igapäevaelus toimetulekuks. Õppimise psühholoogiliseks aluseks on kogemus, mille õpilane omandab vastastikuses toimes füüsilise, vaimse ja sotsiaalse keskkonnaga. Kogemusi omandades muutub õpilase käitumine eesmärgipärasemaks. Õpikeskkond kindlustatakse koolis õppekava alusel toimuva süstemaatilise ja sihipärase õppe- ja kasvatustegevusega ning õpikeskkonnaks on ka kodu ja laiemas elukeskkonnas toimivad mõjutused. Õpilane on õppeprotsessis aktiivne osaleja, kes võtab võimetekohaselt osa oma õppimise eesmärgistamisest, õpib iseseisvalt ja koos kaaslastega, õpib oma kaaslasi ja ennast hindama ning oma õppimist analüüsima ja juhtima. Uute teadmiste omandamisel tugineb õpilane varasematele ning konstrueerib uue teabe põhjal enda teadmised. Omandatud teadmisi rakendatakse uutes olukordades, probleemide lahendamisel, valikute tegemisel, väidete õigsuse üle arutledes, oma seisukohti argumenteerides ning edasiste õpingute käigus. Õppimine on elukestev protsess, milleks vajalikud oskused ja tööharjumused kujunevad põhihariduse omandamise käigus.
(2) Kooli õppekavas mõistetakse õpetamist kui õpikeskkonna ja õppetegevuse organiseerimist viisil, mis seab õpilase tema arengule vastavate, kuid pingutust nõudvate ülesannete ette, mille kaudu tal on võimalik omandada kavandatud õpitulemused.
(3) Kooli õppekavas mõistetakse kasvatust kui õpilase suhete kujundamist teda ümbritseva maailmaga. Edukas väärtuskasvatus eeldab kogu koolipere, õpilase ja perekonna vastastikust usaldust ning koostööd. Hoiakute kujundamise võtmeisik on õpetaja, kelle ülesanne on pakkuda isiklikku eeskuju, toetada õpilaste loomupärast soovi enda identiteedis selgusele jõuda ning pakkuda sobiva arengukeskkonna kaudu tuge erinevates rühmades ja kogukondades ning kogu ühiskonnas aktsepteeritavate käitumisharjumuste väljaarenemiseks.
§ 6. Õpikeskkond
(5) Õpet võib korraldada ka väljaspool kooli ruume (sealhulgas kooliõues, looduses, muuseumides, arhiivides, keskkonnahariduskeskustes, ettevõtetes ja asutustes) ning virtuaalses õpikeskkonnas.
§ 9. II kooliastme pädevused
10) oskab kasutada arvutit ja internetti suhtlusvahendina ning oskab arvutiga vormistada tekste; oskab leida vastuseid oma küsimustele, hankida erinevatest allikatest vajalikku teavet, seda tõlgendada, kasutada ja edastada; oskab teha vahet faktil ja arvamusel;
11) tunnetab end oma riigi kodanikuna ning järgib ühiselu norme;
12) väärtustab kunstiloomingut ning suudab end kunstivahendite abil väljendada;
13) väärtustab tervislikke eluviise, on teadlik tervist kahjustavatest teguritest ja sõltuvusainete ohtlikkusest;
14) on leidnud endale sobiva harrastuse ning omab üldist ettekujutust töömaailmast.
§ 11. III kooliastme pädevused
Tunnijaotusplaan õppeaineti ja aastati, valikkursuste loendid ja valimise põhimõtted.
(1) Kooli õppekavas on esitatud järgmised kohustuslike õppeainete ainekavad:
2) võõrkeeled: A-võõrkeel, B-võõrkeel (lisa 2);
(2) A-võõrkeelena õpitakse inglise keelt, B-võõrkeelena õpitakse vene keelt. A- ja B-võõrkeele valib põhikool, arvestades kooli võimalusi ning õpilaste soove.
(3) Kooli õppekavas on esitatud järgmised valikõppeainete ainekavad:
1) arvutiõpetus (lisa 9)
§14. Tunnijaotusplaan õppeaineti ja aastati
Põhikool tagab õpilasele õppekohustuslikes õppeainetes alljärgnevas tunnijaotusplaanis vastavalt klassidele esitatud nädala õppetundide mahus:
14) muusikaõpetus
15) kunstiõpetus
17) käsitöö ja kodundus, tehnoloogiaõpetus
19) arvutiõpetus
Läbivad teemad ja nende käsitlemise põhimõtted, lõimingu põhimõtted, seejuures III kooliastme läbivatest teemadest lähtuva või õppeaineid lõimiva loovtöö korraldamise põhimõtted ja temaatilised rõhuasetused
§15. Läbivad teemad
3) valikaine valikul – valikaine toetab läbivate teemade taotlusi;
§16. Lõimingu põhimõtted, seejuures III kooliastme läbivatest teemadest lähtuva või õppeaineid lõimiva loovtöö korraldamise põhimõtted ja temaatilised rõhuasetused
1) Õppetegevus ja selle tulemused kujundatakse tervikuks lõimingu kaudu. Lõiming toetab õpilaste üld- ja valdkonnapädevuste kujunemist. Lõimingu saavutamist kavandab põhikool kooli õppekava arenduse ning õpetaja õppe- ja kasvatustegevuse planeerimise käigus.
2) Õppe lõimimine saavutatakse erinevate ainevaldkondade õppeainete ühisosa järgimisel, õppeainete, koolisiseste projektide ja läbivate teemade ühiste temaatiliste rõhuasetuste, õppeülesannete ning – viiside abil. Lõimingu saavutamiseks korraldatakse koolis õpet ja kujundatakse õpikeskkonda ning õpetajate koostööd viisil, mis võimaldab aineülest käsitlust: täpsustades pädevusi, seades õppe-eesmärke ning määrates õppeainete ühiseid probleeme ja mõistestikku.
3) Kolmandas kooliastmes sooritavad 7.- 8. klassi õpilased läbivatest teemadest lähtuva või õppeaineid lõimiva loovtöö, mille võib teha individuaalselt kui ka kollektiivselt.
Loovtööde juhendajad on aineõpetajad, ainete lõimumise puhul teised temaatikaga seotud õpetajad, huvijuht või vastava kvalifikatsiooniga spetsialistid koolis või väljastpoolt kooli.
Loovtöö sooritamine on põhikooli lõpetamise tingimus. Loovtöö teema ja hinne kantakse põhikooli lõputunnistusele.
Loovtööd hinnatakse arvestatud/ mittearvestatud hindamisjuhendi alusel, kaitsekomisjoni ees kooli ühisüritusel 7.või/ja 8. klassi kevadel. Hariduslike erivajadustega õpilaste puhul arvestatakse nende võimeid.
§17. Ülekooliliste ja koolidevaheliste projektide kavandamise põhimõtted
1) Ülekoolilised ja koolidevahelised projektid kavandatakse enne igat õppeveerandi algust. Ülekoolilised ja koolidevahelised projektid peavad olema kooskõlas Kehtna Põhikooli õppekava õpitulemustega.
2) Projekte võivad kirjutada aineõpetaja(d), õpilasesinduse liikmed, huviringide juhendajad, klassikollektiivid, kooli juhtkond jt.
3) Projektijuht teeb ettepaneku direktorile ülekooliliste ja koolidevaheliste projektide kohta.
4) Direktor kinnitab projektid enne õppeveerandi algust.
5) Traditsioonilised ülekoolilised projektid on mälumängud, spordipäevad, õppereisid, rahvakalendri ja riiklikud tähtpäevad, ainenädalad, kooli aktused jmt.
6) Traditsioonilised koolidevahelised projektid on maakondlikud ja vabariiklikud lauluvõistlused, tantsu- ja laulupidu, spordivõistlused, aineolümpiaadid, konkursid jmt.
Õppe ja kasvatuse korraldus ja ajakasutus
§18. Õppe ja kasvatuse korralduse alused
Õppe- ja kasvatuskorralduse põhivorm on õppetund. Õppetunnid toimuvad koolis või väljaspool kooli ekskursiooni või õppekäiguna.
Õpilaste nädalakoormus põhikooli klassides on:
1. klass - 20 õppetundi;
2. klass - 23 õppetundi;
3. ja 4. klass - 25 õppetundi;
5. klass - 28 õppetundi;
6. ja 7. klass - 30 õppetundi;
8. ja 9. klass - 32 õppetundi.
õpilaste, õpetajate, kooli juhtkonna ja lastevanemate omavahelised suhted põhinevad lugupidamisel ning demokraatial;
on olemas õppekava elluviimiseks vajalikud õppevahendid ja -materjalid;
järgitakse tervisekaitse- ja ohutusnõudeid;
luuakse tingimused õpilase ja õpetaja arenguks;
§19. Õppe ja kasvatuse ajakasutus
1) Õppe ja kasvatuse ajakasutus (sealhulgas projekt-, õues- ja muuseumiõppeks ning ekskursioonideks ja õppekäikudeks vajalik aeg) määratakse kooli õppekavas, arvestades «Põhikooli- ja gümnaasiumiseaduses» sätestatud nõudeid õppeaasta pikkusele, õpilase suurima nädalakoormuse piiranguid ning lõigetes 4 ja 5 toodud tunnijaotusplaani.
2) Õpilase vanema ja direktori või direktori volitatud pedagoogi kokkuleppel võib põhikool arvestada kooli õppekava välist õppimist koolis läbitava õppe osana tingimusel, et see võimaldab õpilasel saavutada kooli või individuaalse õppekavaga määratud õpitulemusi.
§20. Hindamine
1) Toetada õpilase arengut- anda tagasisidet õpilase arengu kohta, innustada ja suunata õpilast sihikindlalt õppima, suunata õpilase enesehinnangu kujunemist ja suunata õpilast edasise haridustee valikul;
3) Anda alus õpilase järgmisse klassi üleviimiseks ning põhikooli lõpetamise otsuse tegemiseks.
(2) Hindamine on süsteemne teabe kogumine õpilase arengu kohta, selle teabe analüüsimine ja tagasiside andmine. Hindamine on aluseks õppe edasisele kavandamisele. Hindamisel kasutatakse mitmesuguseid meetodeid, hindamisvahendeid ja viise. Hindamine on õpetamise ja õppimise lahutamatu osa.
(3) Kool annab õpilasele ja vanemale kirjalikku tagasisidet õpilase käitumise (sealhulgas hoolsuse) kohta neli korda õppeaastas. Õpilase käitumise ja hoolsuse kohta antakse hinnang iga veerandi lõpus tunnistusel ja e-koolis.
(4) Õpilasel on õigus saada teavet hindamise korralduse ning hinnete kohta. Õpilasel on õigus teada, milline hinne või hinnang on aluseks kokkuvõtvale hindele või hinnangule. Hinded tehakse lapsevanemale teatavaks esmajoones e-kooli keskkonda kasutades, aga ka õpilaspäeviku ja hinnetelehe kaudu.
§21. Kujundav hindamine
(1) Kujundava hindamisena mõistetakse õppe kestel toimuvat hindamist, mille käigus analüüsitakse õpilase teadmisis, oskusi, hoiakuid, väärtushinnanguid ja käitumist, antakse tagasisidet õpilase seniste tulemuste ning vajakajäämiste kohta, innustatakse ja suunatakse õpilast edasisel õppimisel ning kavandatakse edasise õppimise eesmärgid ja teed. Kujundav hindamine keskendub eelkõige õpilase arengu võrdlemisele tema varasemate saavutustega. Tagasiside kirjeldab õigel ajal ja võimalikult täpselt õpilase tugevaid külgi ja vajakajäämisi ning sisaldab ettepanekuid edaspidisteks tegevusteks, mis toetavad õpilase arengut.
(2) Õppetunni või muu õppetegevuse vältel saab õpilane õpetajalt, kaaslastelt või enesehinnangu abil enamasti suulist või kirjalikku sõnalist tagasisidet õppeaine valdkonda puudutavate teadmiste ja oskuste (sealhulgas üldpädevuste, kooliastme õppe- ja kasvatuseesmärkide ja läbivate teemade), ent ka käitumise, hoiakute ning väärtushinnangute kohta.
(3) Õpilane kaastakse hindamisse, et arendada tema oskust eesmärke seada ning oma õppimist ja käitumist eesmärkide alusel hinnata ning tõsta õpimotivatsiooni.
(5) Arenguvestlusel analüüsitakse õpilase arengut ja toimetulekut tulenevalt õpilase individuaalsest eripärast ja õpilase, vanema või kooli poolt oluliseks peetavast (näiteks käitumine ja emotsionaalne seisund, hoiakud ja väärtushinnangud, motivatsioon, huvid, teadmised ja oskused) arenguvestlus võimaldab anda tagasisidet õppekava üldpädevuste, kooliastme õppe- ja kasvatuseesmärkide, läbivate teemade eesmärkide, ainevaldkondlike eesmärkide ja ainealaste õpitulemuste kohta. Arenguvestlusel seatakse uued eesmärgid õppimisele ja õpetamisele. Arenguvestluse oluline osa on õpilase enesehindamine.
§22. Teadmiste ja oskuste hindamine kui kokkuvõtvate hinnete alus
1) Õpilase teadmisi ja oskusi hindab vastava õppeaine õpetaja õpilase suuliste vastuste (esituste), kirjalike ja praktiliste tööde ning praktiliste tegevuste alusel, arvestades õpilase teadmiste ja oskuste vastavust õppekavas esitatud nõuetele.
2) Õppeveerandi algul teeb vastava õppeaine õpetaja õpilastele teatavaks õppeaine nõutavad teadmised ja oskused, nende hindamise aja ja vormi.
3) Õpitulemuste hindamine on sätestatud hindamisjuhendi §-s 6.
4) Õpitulemuste omandamist kontrollivate kirjalike tööde (kontrolltööde) aeg kavandatakse kooskõlastatult teiste õppeainete õpetajatega.
5) Õpilasel võib olla õppepäeva jooksul üks kontrolltöö, õpilaste enamuse nõusolekul ka kaks kontrolltööd.
6) Kirjalike tööde toimumise aja kannab aineõpetaja klassi kontrolltööde graafikusse e-koolis, arvestades käesoleva juhendi §5 lõike 4.
7) Kontrolltööde graafiku vastavust nõuetele kontrollib õppealajuhataja.
8) 8. klassi õpilased sooritavad ühes õppeaines üleminekueksami. Nõuded läbiviimise tingimuste ja korra kohta sätestatakse hindamisjuhendi §-s 7.
9) Teadmiste ja oskuste hindamisel kasutatakse hindeid viiepallisüsteemis vastavalt hindamisjuhendi §-s 6 sätestatule.
10) I klassis hinnatakse sõnaliselt. Hinnangud kajastavad lapse arengut, õpioskuste kujunemist, õpiprotsessis osalemist ning õpitulemusi. Sõnaliste hinnangute kasutamise põhimõtted ning hinnangute andmise tingimused ja kord on sätestatud hindamisjuhendi §-s 8.
11) Kui suulist vastust (esitust), kirjalikku või praktilist tööd, praktilist tegevust või selle tulemust on hinnatud hindega «puudulik» või «nõrk» või on hinne jäänud välja panemata, antakse õpilasele võimalus järelevastamiseks või järeltöö sooritamiseks. Järelevastamise ja järeltööde sooritamise kord sätestatakse hindamisjuhendi §-s 9
12) Kui hindamisel tuvastatakse kõrvalise abi kasutamist või mahakirjutamist õpilase poolt, võib vastavat suulist vastust (esitust), kirjalikku või praktilist tööd, praktilist tegevust või selle tulemust hinnata hindega «nõrk».
§23. Kokkuvõtvad hinded ja järgmisse klassi üleviimine.
1) Kokkuvõttev hindamine on veerandi- või poolaastahinne ning nende põhjal aastahinnete väljapanemine. Poolaastahinnetega hinnatakse nendes õppeainetes, mida õpitakse ühe nädala­tunniga õppeaasta jooksul.
2) Aastahinne pannakse välja antud õppeaasta jooksul saadud veerandihinnete alusel enne õppeperioodi lõppu.
3) Kui õpilane jäetakse täiendavale õppetööle, pannakse õppeaine aastahinne välja pärast täiendava õppetöö lõppu, arvestades täiendava õppetöö tulemusi.
4) 1. klassi õpilase teadmistele ja oskustele antakse poolaasta lõpul kirjalikult kokkuvõtvaid sõnalisi hinnanguid. Õppeveerandite lõpul antud sõnaliste hinnangute alusel antakse enne õppeperioodi lõppu kokkuvõtvaid sõnalisi hinnanguid kogu õppeperioodi kohta.
5) Kokkuvõtva hinde võib jätta välja panemata, kui õpilane on puudunud üle 50% õppetundidest või tal on sooritamata 2/3 hinnatavatest õppeülesannetest.
6) Kui õppeaine veerandihinne on jäänud välja panemata ja õpilane ei ole kasutanud võimalust järele vastata, loetakse aastahinde väljapanekul antud õppeveerandi vältel omandatud teadmised ja oskused vastavaks hindele «nõrk».
9) Õpilasele, kes on koolist pikemat aega puudunud ega ole veerandi või poolaasta lõpuks nõutavaid hinnatavaid ülesandeid täitnud, kokkuvõtvat hinnet välja ei panda. Talle antakse võimalus need ülesanded täita õpetajaga kokkulepitud ajal õppeaasta lõpuni. Õppeaine kokkuvõttev hinne pannakse välja pärast nõutavate ülesannete täitmist.
10) 9. klassi õpilasele pannakse aastahinded välja enne lõpueksamite toimumist, välja arvatud õppeainetes, milles õpilane jäetakse täiendavale õppetööle.
§ 24. Põhikooli lõpetamine
(1) Põhikooli lõpetab õpilane, kellel õppeainete viimased aastahinded on vähemalt „rahuldavad“ ning kes on sooritanud vähemalt rahuldava tulemusega eesti keele eksami, matemaatikaeksami ning ühe eksami omal valikul.
1) Kellel on üks nõrk või puudulik eksamihinne või õppeaine aastahinne;
2) Kellel on kahes õppeaines kummaski üks nõrk või puudulik eksamihinne või õppeaine viimane aastahinne
(3) Haridusliku erivajadusega õpilasele, kelle individuaalne õppekava sätestab teistsugused nõuded võrreldes riikliku õppekavaga, on lõpetamise aluseks individuaalse õppekava õpitulemuste saavutatus. Haridusliku erivajadusega õpilasel on õigus sooritada põhikoolilõpueksamid eritingimustel (ühtsete küsimustega põhikooli lõpueksamitöö kohandamine, abivahendite kasutamine, koolieksam vms) vastavalt haridus- ja teadusministri määrusega kehtestatud lõpueksamite korraldamise tingimustele ja korrale.
(4) Põhikooli lõpetanuks peetakse eksterni, kes:
1) On sooritanud põhikooli lõpueksamid ning
2) On sooritanud aineeksamid nendes õppeainetes, milles tal puuduvad põhikooli lõputunnistusele kantavad hinded, või milles tal ei ole tõendatud teadmisi ja oskusi varasemate õpi- ja töökogemuste arvestamise kaudu. Eksterni ei hinnata kehalises kasvatuses, tööõpetuses, käsitöös ega kodunduses
Õpilaste ja lastevanemate teavitamine ja nõustamise korraldus
§25. Õpilase ja vanema teavitamine ning nõustamine
(1) Klassi- või aineõpetajad jälgivad õpilase arengut ja toimetulekut koolis ning vajaduse korral kohandavad õpet vastavalt õpilase vajadustele. Õpilase võimete ja annete kõrgeimale võimalikule tasemele arendamiseks selgitada koolis välja õpilase individuaalsed õpivajadused, valitakse sobivad õppemeetodid ning korraldatakse diferentseeritud õpet. Koolis tagatakse õpilasele, kellel tekib ajutine mahajäämus eeldatavate õpitulemuste saavutamisel, täiendava pedagoogilise juhendamise väljaspool õppetunde.
Õpilaste juhendamise ja hariduslike erivajadustega õpilaste õppekorralduste põhimõtted
§26. Hariduslike erivajadustega õpilased
(1) Hariduslike erivajadustega on õpilane, kelle eriline andekus, õpiraskused, terviserike, puue, käitumis- ja tundeeluhäired, pikemaajaline õppest eemal viibimine või kooli õppekeele ebapiisav valdamine toob kaasa vajaduse teha muudatusi või kohandusi õppe sisus, õppeprotsessis, õpikeskkonnas (õppevahendid, õpperuumid, suhtluskeel, sealhulgas viipekeel või muud alternatiivsed kommunikatsioonid, tugipersonal, spetsiaalse ettevalmistusega pedagoogid ja muu selline) või taotletavates õpitulemustes.
(2) Kui eesti õppekeelega põhikoolis õpib eesti keelest erineva emakeelega õpilane, võib kool õpilase vanema nõusolekul eesti keele õpet korraldada «Eesti keel teise keelena» ainekava alusel.
(3) Eestis vähem kui kolm aastat elanud õpilase puhul võib lapsevanema taotlusel loobuda B-võõrkeele õppest.
(4) Hariduslike erivajadustega õpilaste õppe toetamiseks võib kasutada valikainetele mõeldud tunniressurssi.
(5) Sõltuvalt õpilase hariduslikust erivajadusest võib põhikool teha talle muudatusi või kohandusi õppeajas, õppe sisus, õppeprotsessis, õpikeskkonnas või taotletavates õpitulemustes. Nende muudatuste tegemisse kaasatakse õpilase vanem. Kui muudatuste või kohandustega kaasneb nädalakoormuse või õppe intensiivsuse oluline kasv või kahanemine võrreldes riikliku või kooli õppekavaga, tuleb muudatuste rakendamiseks koostada individuaalne õppekava.
(6) Kui individuaalse õppekavaga ettenähtud muudatused ja kohandused ei võimalda riiklikus õppekavas sätestatud õpitulemusi saavutada, on individuaalse õppekava rakendamine lubatud üksnes nõustamiskomisjoni soovitusel.
§27. Õpiabisüsteemi etapid õpiraskustega õpilaste abistamisel ja juhendamisel.
(1) Õpiabi osutamine õppeveerandi sees – klassi- või aineõpetaja rakendab õpiabi kõigile, kellele on üksikhindena pannud „1“ või „2“ või antud samaväärne sõnaline hinnang.
1) Klassi- ja aineõpetaja abi ja nõustamine või järelevastamine (so individuaalne või grupiviisiline abi ja nõustamine, mis tagab õpilase edasijõudmise) - abi ja nõustamine ei ole järelevastamine; järelevastamisele peab eelnema õpetaja abi ja nõustamine, mille kaudu õpetaja õpetab õpilast selleks, et õpilase sooritus õnnestuks. Abi ja nõustamist saab pidada efektiivseks, kui selle tulemusena õpilane saavutab nõutavad õpitulemused.
2) Hindamise erisuste rakendamine – klassi- või aineõpetaja rakendab diferentseeritud hindamise põhimõtet. Efektiivne on ainult selline diferentseeritud hindamise rakendamine, mille tulemusena õpilane saavutab õpiedu.
3) Tagasiside õpilasele ja tema vanemale saadud mittepositiivsete hinnete kohta- teavitatakse õpilast ja tema vanemat mittepositiivsest hindest. Mittepositiivse hinde ilmnemisel püüab õpetaja aru saada tekkinud probleemi põhjusest (vajadusel õpitulemusvestluse kaudu) ning kavandatakse tegevused tekkinud olukorra lahendamiseks.
(2) Meetmete rakendamine õppeveerandi või –kursuse lõpus kõigile, kellel on veerandi hinne „puudulik“ või „nõrk“, kellele on antud samaväärne sõnaline hinnang või on jäetud hinne välja panemata, et aidata omandada nõutavad teadmised ja oskused
1) Individuaalse õppekava rakendamine
2) Logopeedi abi rakendamine (kõneravi)
3) Parandusõppe rakendamine
4) Mõne muu tugisüsteemi rakendamine.
a.Pikapäevakooli rakendamine
b.Abiõpetaja kasutamine
c.Individuaalne õppeplaan.
d.Suunamine eriarsti või muu spetsialisti konsultatsioonile väljapool kooli
e.Koostöö lapsevanemaga
(3) Õpiabi osutamine õppeperioodi (õppeaasta) lõpus – tuleb rakendada kõigile, kellel tuleks või on aastahinne „puudulik“ või „nõrk“
1) Täiendava õppetöö rakendamine
2) Individuaalse õppekava rakendamine- peale täiendavat õppetööd õppeaasta lõpus (see tähendab, et õpilast ei jäeta klassikursust kordama)
3) Nõustamiskomisjoni suunamine – põhineb õpilase vaatluse kaardi analüüsil ning parandusõppe õpetaja, klassijuhataja, aineõpetaja ja juhtkonna koostöös tehtud ettepanekule (nõustamiskomisjoni võib suunata õpilase ka õppeperioodi keskel).
4) Klassikursuse kordama jätmine - kui täiendav õppetöö ei ole andnud tulemusi ning individuaalset õppekava ei ole otstarbekas rakendada.
§28. Tegevuste hierarhia käitumisraskustega õpilase korral
(1) Kui klassis õpilane, kellel on käitumisraskused, mis põhjustavad olulisis raskusi töötamaks koos oma klassikaaslastega samal ajal samas ruumis, siis tuleb rakendada vastavaid meetmeid. Koolis järgitakse käitumisraskustega õpilaste juhendamisel ja mõjutamisel järgnevat tegevuste hierarhiat:
1) Distsipliiniprobleemide lahendamise võtete kasutamine õppetunnis.
2) Vestlused õpilasega (individuaalselt või kaasatud isikutega).
3) Vanema informeerimine olukorrast.
4) Õpilase mitterahuldava käitumise arutamine õppenõukogus, mille tulemusena õppenõukogu otsusega kohustatakse koolidirektorit rakendama õpilasele, kui HEV õpilasele, meetmeid.
5) Õpilase, kui HEV õpilase, ajutine tunnist kõrvaldamine eripedagoogi juurde, kus jätkub õppeprotsess sama tunniplaani alusel.
6) Tunnist kõrvaldamine individuaalse õppekava alusel, mille kohaselt saab õpilasele kehtestada erineva õppekorralduse. Toimub kas vanema taotlusel või õppenõukogu otsusel (vanema nõusolekul)
7) 1.-6. klassis koduõppe rakendamine (vanema taotlusel ja vanema kulul).
8) Kasvatusraskustega õpilaste klassi suunamine (õppenõukogu otsusel vanema nõusolekul või alaealise komisjoni otsusel)
9) Õpilase suunamine alaealiste komisjoni.
§29. Karjääriteenuste korraldus
(1) Karjääriteenuste eesmärgiks on aidata õpilasel arendada teadlikkust iseendast,
omandada teadmisi töömaailmast, elukutsetest ja õppimisvõimalustest ning kujundada
hoiakuid ja toimetulekuoskusi, mis soodustavad kaasaegsesse töömaailma sisenemist,
karjääriotsuste tegemist ning eneseteostust. Karjääriteenuste sihtrühmadeks on õpilased,
lapsevanemad, elukestva õppe alal ka õpetajad.
Valdkonnaga tegeleb klassijuhataja klassijuhataja tundides, arenguvestlustes. Kaasab kooliväliseid koostööpartnereid (RINK jms, Kehtna valla noortekeskus) ning kasutab internetikeskkonda „Rajaleidja“, jne.
§30. Õpetaja töökava koostamise põhimõtted
(1) Töökava on dokument, mille alusel toimub õppetöö õppetunnis. Õppetunnid toimuvad koolis või väljaspool kooli ekskursiooni või õppekäiguna. Töökava koostamine ja arendamine kuulub klassiõpetaja ja aineõpetaja pädevusse.
(2) Klassiõpetaja ja aineõpetaja kujundab kooli õppekava alusel välja töökava, mis arvestab klassi omapära ja suundumust, kooli arengusuunda, õpilaste vaimseid ja kooli materiaalseid ressursse.
(3) Töökava koostamise ning rakendamisega saab klassiõpetaja ja aineõpetaja endale suuremad õigused, aga ka suurema vastutuse õpilaste ja nende vanemate ees. See on koolikultuuri teadvustamise protsess. Muutub õppetöö planeerimine, sisu, kontrollimine, kogu õppetöö korraldus.
(4) Klassiõpetaja ja aineõpetaja töökavas täpsustatakse kooli õppekava üldosas ja ainekavas esitatut, arvestades konkreetseid õpilasi, kasutatavat õppekirjandust ja –materjale, õpetajatevahelist koostööd ning õppeaasta üldtööplaani.
(5) Klassiõpetaja ja aineõpetaja töökavad on vormistatud õppeveerandite kalenderplaanina.
(6) Klassiõpetaja ja aineõpetaja töökavas on õppesisu liigendatud ulatuslikumate õppeteemade järgi. Näidatud on olulisemad alateemad, õppekirjandus jm õppematerjal; oodatavate õpitulemuste kontrollimise/hindamise aeg ning moodused.
§31. Kooli õppekava uuendamise ja täiendamise kord
(1) Kooli õppekava kinnitab direktor. Muudatused kooli õppekavas esitatakse enne kehtestamist arvamuse avaldamiseks kooli hoolekogule, õpilasesindusele ja õppenõukogule.
(2) Kooli õppekava koostamise ja arendamise demokraatliku korralduse eest vastutab kooli direktor.
(3) Kooli õppekava koostamine ja arendamine eeldab õpilaste ja õpetajate; õpetajate, juhtkonna ja kooli hoolekogu; kooli, lastevanemate, kooli omaniku, teiste õppeasutuste ja organisatsioonide koostööd riikliku õppekava üldosa mõtestamisel ja ainekavade koostamisel.
(4) Kooli õppekava koostamises ja arendamises kasutatakse erinevaid töövorme. Selles töös osalevad kõik pedagoogid.
(5) Õppekava muutmist seadustega sätestatud piires võivad algatada õpilaste, õpetajate, kooli juhtkonna ja hoolekogu ja Kehtna valla esindajad.
(6) Kooli õppekava muudatused kinnitab õppenõukogu.